OpenLLM-France/wikimedia huggingface dataset:
# Yamethin

Yamethin és una ciutat i municipi de Birmània (Myanmar) a la divisió de Mandalay, capital del districte de Yamethin i del township de Yamethin. Està situada a 20° 25′ N, 96° 09′ E﻿ / ﻿20.417°N,96.150°E﻿ / 20.417; 96.150 a la part més alta de la plana al centre del districte. La seva població el 1891 era de 6.584 habitants i el 1901 de 8.680; el 2000 s'estimava en 45.200 habitants. La base de dades GeoNames li assigna 59.867 habitants.
La llegenda la suposa fundada pel rei Anawrata de Pagan al segle xi però no té fonaments històrics. El nom original podria haver estat Nwametalhin (ramat de bous negres) però altres deriven Yamethin de ye me (aigua negra) pel color de les seves aigües degut al nitrat del sòl. La municipalitat es va formar el 1888.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Çerkes Mehmed Tevfik

Çerkes Mehmed Tevfik (pronunciat Txerkes) fou un guerriller turc fill d'un granger circassià d'Emre a la província de Bursa. Va néixer vers 1880.
Va ser adjunt del seu germà Çerkes Ethem al front de les forces mòbils anomenades kuwwa-yi seyyāre, però després de la derrota que van patir a Gediz davant els grecs el 24 d'octubre de 1920, i el nomenament d'Ismet Inönü com a comandant en cap del front occidental, van entrar en conflicte amb l'exèrcit república regular i ambdós bàndols van combatre; Ethem i Tevfik foren decisivament derrotats a Kütahya el 29 de desembre de 1920 i van fugir a la rereguarda dels grecs (5 de gener de 1921).
Van quedar exclosos de l'amnistia establerta pel tractat de Lausana de 1923 (en total els exclosos foren 150) i després de passar per Grècia, Alemanya i alguns països àrabs, Tevfik es va establir a Haifa a Palestina on fou guardià d'una refineria de petroli.
Va tornar a Turquia el 1938, per morir allí al cap de poc.

## Referències

* Enciclopèdia de l'Islam, II, pag. 21
# Çetinkaya Türk Spor Kulübü

El Çetinkaya Türk Spor Kulübü és un club de futbol turc-xipriota de la ciutat de Nicòsia.

## Història

El Lefkoşa Türk Spor Kulübü fou fundat el 3 de gener de 1930, i fou un dels membres fundadors de la Lliga xipriota de futbol el 1934, l'únic club turco-xipriota (els altres 7 eren greco-xipriotes: AEL Limassol, Trast AC, Olympiakos Nicòsia, Aris Limassol, APOEL, Anorthosis Famagusta i EPA Làrnaca).
El club es fusionà amb el Çetinkaya Türk Asnaf Ocağı (fundat el 1943) l'any 1949, canviant el seu nom pel de Çetinkaya Türk Spor Birliği.
Després de la formació de la Federació Turco-xipriota de Futbol el 1955, el club esdevingué membre fundador de la Lliga xipriota de futbol. El Çetinkaya Türk és l'únic club que ha guanyat les dues lligues de Xipre, la turca i la grega, les dues copes i les dues supercopes.

## Estadi

L'estadi del club és el Lefkoşa Atatürk Stadı. Abans d'abandonar el campionat xipriota jugava al Vell Estadi GSP.

## Palmarès

* Lliga xipriota de futbol:
** 1951
* Copa xipriota de futbol:
** 1952, 1954
* Supercopa xipriota de futbol:
** 1951, 1952, 1954
* Lliga turco-xipriota de futbol:
** 1957-58, 1959-60, 1960-61, 1961-62, 1969-70, 1996-97, 1997-98, 1999-00, 2001-02, 2003-04, 2004-05, 2006-07
* Copa turco-xipriota de futbol:
** 1956, 1957, 1958, 1959, 1960, 1963, 1969, 1970, 1976, 1991, 1992, 1993, 1996, 1999, 2001, 2006
* Cumhurbaşkanlığı Kupası (supercopa):
** 1991, 1992, 1993, 1996, 1998, 2001, 2006
* Dr. Fazıl Küçük Kupası:
** 1992, 1993, 1996, 1998, 2000

## Referències

* ↑ «Çetinkaya, GAÜ ile yeniden doğuyor» (en turc). Kıbrıs Postası. [Consulta: 26 agost 2015].
* ↑ «Cyprus - List of Champions». rsssf.com. [Consulta: 9 febrer 2018].
* ↑ «Cyprus - List of Cup Finals».
* ↑ «Cyprus - List of Super Cup Finals». rsssf.com. [Consulta: 9 abril 2017].
* ↑ «TR Northern Cyprus». rsssf.com. [Consulta: 9 febrer 2018].
* ↑ «TR Northern Cyprus Cup». rsssf.com. [Consulta: 9 febrer 2018].
# Yūichi Komano

Yūichi Komano (nascut a Kainan, Prefectura de Wakayama, Japó, el 25 de juny del 1981), és un futbolista professional japonès que actualment juga de migcampista o defensa al Júbilo Iwata de la J. League. Komano, també juga per la selecció del Japó des del 2005.

## Enllaços externs

* Yūichi Komano a National-Football-Teams.com (anglès)
# Xeikh Said

* Per a altres significats, vegeu «Al-Xeikh Said».
Xeikh Said és un port del Iemen a l'estret de Bab el-Màndeb al nord del Petit Estret en un pujol (anomenat també Bab Iskandar) que domina l'illa de Perim. Agafa el nom del Xeic Said, la tomba del qual és a la part nord del promontori. Els erudits l'identifiquen amb la clàssica Ocelis o Acila que esmenten Plini el Vell i Claudi Ptolemeu i també el «Periple de la mar Eritrea».
El port hauria estat part de Qataban i més tard dels gebanites i finalment dels himiarites. Està vinculat a Mahra ibn Haydan ibn Amr ibn al-Haf, ancestre dels mahra. Modernament el sultà local va vendre la terra al francès Bertrand-François Mahé de la Borurdannais el 1734; Napoleó hi va voler enviar una guarnició i ho va proposar a Muhàmmad Alí Paixà d'Egipte, però no es va fer res fins que el 1838 el virrei egipci va decidir portar-ho a terme però els britànics s'hi van oposar. El 1857 els anglesos van establir una estació de carbó per vaixells a Perim. Una societat marsellesa va comprar altre cop la terra al sultà local Ali Tabat i la va restituir a la societat de Bab el-Màndeb el 1871. El 1881 el port fou ocupat pels otomans tot i les reclamacions franceses persistents, i el van fortificar. Fou bombardejat pels britànics el 1914 però els otomans, amb el suport (des de 1915) de l'imam zaydita Yahya ibn al-Mansur, van resistir i encara van bombardejar Perim i van tancar l'estret. Després de la retirada otomana i el final de la guerra (1918) el port va quedar dins l'imamat del Iemen.

## Notes

* ↑ Cap d'Alexandre perquè la tradició diu que Alexandre el Gran hi va construir una vila
* ↑ el nom llatí podria derivar de Ukayl o similar
* ↑ com a reacció van ocupar Aden l'any següent

## Referències

* Almirallat Britànic, A Handbook of Arabia, Londres 1920
# Xeixma

El Xeixma - Шешма (rus) - és un riu de Rússia, un afluent per l'esquerra del riu Kama. Passa per l'óblast de Samara i per la República del Tatarstan.
Té una llargària de 259 km i una conca hidrogràfica de 6.040 km². Neix a les muntanyes de Bugulmà i Belebei i desemboca al Kama a l'embassament de Kúibixev. Té un règim sobretot nival. El seu cabal mitjà és d'11,1 m³/s a 86 km de la desembocadura. Es glaça normalment de novembre a començaments de desembre fins a abril.
# Xavier Franquesa i Llopart

Xavier Franquesa (Barcelona, 1947) és un pintor, professor de teoria de l'art català. Fou un dels membres del Grup de Treball, (1973-1975), que va reivindicar la funció social de l'art mitjançant l'acció creativa. Com a pintor va iniciar-se en la pintura minimalista per passar després per una aproximació a l'art conceptual a finals dels 70 i figurativa ja en els 80. Actualment és catedràtic de dibuix a la Universitat de Barcelona. Ha publicat diversos articles sobre crítica d'art a La Vanguardia.
És considerat com un dels artistes catalans que amb més capacitat crítica s'enfronten als gèneres pictòrics tradicionals, tractant-los des d'una visió plenament contemporània i des d'una gran capacitat de transmissió sensorial, tot partint del minimalisme de Barnett Newman. Hi ha obra seva a diverses col·leccions destacades, com la Fundació la Caixa, el Museu de Vitòria i el Museu Reina Sofia.

## Exposicions destacades

* 1978 - Xavier Franquesa, Espai 10, Fundació Joan Miró
* 1989 - IX Biennal Internacional d'Istanbul
* 2000 - Xavier Franquesa 1990-1999. Centre d'Art Santa Mònica, del 10 de febrer al 26 de març de 2000

## Referències

* 1 2 «Xavier Franquesa i Llopart». Gran Enciclopèdia Catalana. Barcelona: Grup Enciclopèdia Catalana.
* ↑ Grup de Treball, al MACBA
* 1 2 3 «Los autores Xavier Franquesa». Web. Boomerang. Arxivat de l'original el 26 de febrer 2014. [Consulta: 22 febrer 2014].
* 1 2 «Xavier Franquesa 1990-1999. Centre d'Art Santa Mònica, del 10 de febrer al 26 de març de 2000». Web. Generalitat de Catalunya. [Consulta: 22 febrer 2014].
* ↑ Segade, Manuel. Haver fet un lloc on els artistes tinguin dret a equivocar-se. Històries de l'Espai 10 i l'Espai 13 de la Fundació Joan Miró. Barcelona: Fundació Joan Miró, 2014, p. 76. ISBN 978-84-941239-8-6.
# Xyrichtys martinicensis

Xyrichtys martinicensis és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 15 cm de longitud total.

## Distribució geogràfica

Es troba des del sud de Florida (Estats Units) i Bahames fins al nord de Sud-amèrica.

## Referències

* ↑ BioLib
* 1 2 FishBase (anglès)

## Bibliografia

* Cuvier, G. & A. Valenciennes. 1840. Histoire naturelle des poissons. Tome quatorzième. Suite du livre seizième. Labroïdes. Livre dix-septième. Des Malacoptérygiens. Hist. Nat. Poiss. v. 14: i-xxii + 2 pp. + 1-464 + 4 pp., Pls. 389-420.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Xyrichtys jacksonensis

Xyrichtys jacksonensis és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 17,5 cm de longitud total.

## Distribució geogràfica

Es troba al nord-oest d'Austràlia.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ramsay, E. P. 1881. Description of a new labroid fish of the genus Novacula from Port Jackson. Proc. Linn. Soc. N. S. W. v. 6 (pt 2): 198-199.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Zalmoxes

Zalmoxes és un gènere de dinosaure herbívor que va viure al Cretaci superior. Està classificat com un iguanodont Rabdodòntid. L'espècie tipus és el Z. robustus; i l'altre es coneix com a Z. shqiperorum. Ambdues espècies foren trobades a Romania. El Z. robustus era més petit, de 2 a 3 m d'alçada, mentre que el Z. shqiperorum media 4,5 m. A Àustria es va trobar material addicional, anomenat originàriament Mochlodon suessi.

## Galeria

* Crani de zalmoxes.
* Rèplica de zalmoxes shqiperorum a Brussel·les

## Referències

* ↑ Weishampel, D. B., C.-M. Jianu, Z. Csiki, and D. B. Norman. (2003). "Osteologia i filogènia dels Zalmoxes (n.g.), un dinosaure Euornithòpod inusual de Romania del Cretaci Superior". Journal of Systematic Palaeontology 1(2): 65–123.

## Enllaços externs

* Entrada sobre la publicació formal del Zalmoxes a Dinosaur Mailing List Arxivat 2012-02-11 a Wayback Machine.
* Iguanodontia a Thescelosaurus.com Arxivat 2009-04-25 a Wayback Machine.
# Yzeure

Yzeure és un municipi francès del departament de l'Alier i la regió d'Alvèrnia-Roine-Alps. El 2018 tenia 12.899 habitants.
# Yzeux

Yzeux és un municipi francès, situat al departament del Somme i a la regió dels Alts de França. L'any 1999 tenia 253 habitants.
# Yvré-l'Évêque

Yvré-l'Évêque és un municipi francès, situat al departament de Sarthe i a la regió del País del Loira.
# Ángela Villar Llinás

Ángela Villar Llinás (Lleida, 1977) és una actriu catalana versada en teatre, cinema i televisió.
Va començar a formar-se a l'estudi de Juan Carlos Corazza en l'àmbit de la interpretació, on es va graduar amb el taller de Les tres germanes d'Anton Txékhov. Encara s'ha format més enllà d'això a partir de figures com ara Jean-Guy Lecat, Consuelo Trujillo i Claudio Tolcachir.
Ha treballat en teatre amb directors com ara Juanma Romero Gárriz a Esto es una silla de Caryl Churchill, Óscar Martínez a Dos menos de Samuel Benchetrit, i Max Lemcke a La vida en chándal de Miguel Morillo. Pel que fa al cinema, ha aparegut destacablement a Otro verano de Jorge Arenillas i el film col·lectiu #Sequence, coordinat per Montxo Armendáriz.
El 2008, va debutar en cinema a Hienas, dirigida per Norberto Ramos del Val. El 2011, va participar en el film Diamond Flash de Carlos Vermut, presentat al XLII Festival Internacional de Cinema Fantàstic de Catalunya. Més endavant, el 2015, va representar Refugio de Leticia Pascual sota la direcció de María García de Oteyza, amb qui havia treballat abans. Als XXV Premis de la Unión de Actores va ser nominada al premi a la millor actriu de repartiment pel paper a Cuando deje de llover. El 2017, va formar part de l'elenc del curtmetratge Tengo miedo de Gonzalo Escribano, acompanyada de Luisa Gavasa. El 2022, va protagonitzar la peça Archipiélago de Jesús Sarmiento juntament amb ell i Pablo Castañón.

## Filmografia

Llargmetratges :
| Any | Títol |
| 2008 | Hienas |
| 2011 | Diamond Flash |
| 2011 | Otro verano |
| 2013 | #Sequence |
| 2014 | Mapa de recuerdos de Madrid |
| 2020 | Madrid, int. |
Curtmetratges :
| Any | Títol |
| 2002 | Cuando Pedro dejó a Alicia |
| 2003 | Zorionak |
| 2004 | Lejos |
| 2006 | En Madrid no hay sitio para el amor |
| 2013 | La paciencia del cazador |
| 2017 | Tengo miedo |
Sèries de televisió :
| Any | Títol |
| 2019 | No te puedes esconder |
| 2020 | Tus Monstruos |

## Teatre

* La vida en chándal (2009)
* Dos menos (2009-2010)
* Yo, erótica (2012)
* Esto es una silla (2013)
* Leche (2014-2016)
* Refugio (2015)
* Cuando deje de llover (2016)
* Archipiélago (2022)

## Referències

* 1 2 3 4 «CUANDO DEJE DE LLOVER ♦ Dossier de prensa» (en castellà) p. 10. Teatro Español y Naves del Español, 2015. [Consulta: 28 juny 2023].
* ↑ «DIAMOND FLASH (2011)» (PDF) (en castellà). Centro de Documentación y Estudios Avanzados de Arte Contemporáneo, abril 2013. [Consulta: 28 juny 2023].
* ↑ Ortega Dolz, Patricia «Teatro de ‘sex shop’ y peluquería de barrio» (en castellà). El País [Madrid], 27-06-2012. ISSN: 1134-6582.
* ↑ «'La novia' y 'Vis a Vis' arrasan en las nominaciones de los XXV Premios Unión de Actores y Actrices» (en castellà). Europa Press, 10-02-2016. [Consulta: 28 juny 2023].
* ↑ «Gonzalo Escribano estrenará la semana que viene su nuevo cortometraje 'Tengo miedo'» (en castellà). Lanza Digital, 24-05-2017. [Consulta: 28 juny 2023].
* ↑ «Jesús Sarmiento y Ángela Villar, de 'Archipiélago': "Requiere mucha valentía y coraje ponerte honesto contigo mismo"» (en castellà). Cinemagavia, 04-04-2022. [Consulta: 28 juny 2023].
# Ángela del Pan Moruno

Ángela del Pan Moruno (Bilbao, 19 d'abril de 1985) és una exjugadora de rugbi basca.
Tercera línia, es formà al Club Esportiu INEF Barcelona on jugà gran part de la seva carrera esportiva. Amb el club barceloní guanyà vuit Campionats de Catalunya de forma consecutiva (2005-12) i sis Campionats d'Espanya (2006, 2007, 2009, 2010, 2011, essent escollida millor jugadora del campionat, 2012). Internacional en 234 ocasions amb les seleccions espanyoles de rugbi XV i 7's, es proclamà diverses vegades campiona d'Europa en les dues modalitats. També ha participat a dos Campionat del Món de rugbi a XV (2014 i 2017) i als Jocs Olímpics de Rio de Janerio 2016 en la modalitat de rugbi 7's, aconseguint un diploma olímpic. Competint amb la selecció catalana, guanyà un Campionat d'Espanya de seleccions autonòmiques (2012) i fou subcampiona l'any següent. Després de la seva retirada esportiva el 2017, es llicencià en Ciències de l'Activitat Física i de l'Esport a l'INEFC. Exercí de delegada de les seleccions espanyoles de rugbi XV i 7's (2017-18) i de coordinadora tècnica de la Federació Espanyola de Rugbi (2019-22).

## Palmarès
### Clubs

* 8 Campionats de Catalunya de rugbi femení: 2004-05, 2005-06, 2006-07, 2007-08, 2008-09, 2009-10, 2010-11, 2011-12
* 6 Campionats d'Espanya de rugbi femení: 2005-06, 2006-07, 2008-09, 2009-10, 2010-11, 2011-12

### Selecció espanyola

* 1 medalla d'or al Campionat d'Europa de rugbi a XV: 2010
* 1 medalla d'argent al Campionat d'Europa de rugbi a XV: 2011
* 1 medalla d'or al Campionat d'Europa de rugbi a 7: 2010
* 1 medalla d'argent al Campionat d'Europa de rugbi a 7: 2009

## Referències

* ↑ «Ángela del Pan Moruno». Enciclopèdia de l'esport català. Barcelona: Grup Enciclopèdia Catalana.
* ↑ Noguera, Jorge. «Ángela del Pan: jefa en el campo y fuera de él» (en castellà). Diario Marca, 08-05-2018. [Consulta: 13 juliol 2023].
* ↑ «Angela del Pan: Retention key to growth of women’s rugby in Spain | Women in Rugby | women.rugby» (en anglès). Women Rugby. [Consulta: 13 juliol 2023].
* ↑ «Ángela del Pan, ex Leona de XV y de Seven, Coordinadora Técnica de la FER» (en castellà). FERugby, 08-11-2019. [Consulta: 13 juliol 2023].

## Enllaços externs

* Fitxa d'Ángela del Pan Moruno - Rugby Femenino
# Ōma

Ōma (大間町; Ōma-machi) és un poble del Japó situat a la prefectura d'Aomori.

## Referències

* ↑ «Aomori (Japan): Prefecture, Cities, Towns and Villages - Population Statistics, Charts and Map» (en anglès). [Consulta: 15 juny 2019].
# Čačak

Cacak (en serbi ciríl·lic: Чачак) és una ciutat situada a 140 km al sud de Belgrad, a Sèrbia. El 2003 la ciutat tenia una població total de 73.217 habitants. És el centre administratiu del districte de Moravica de Sèrbia. Cacak és també el principal nucli industrial, cultural i esportiu del districte.

## Context geogràfic

Cacak està situada a la província de Sèrbia central, a 204 msnm, i prop de la zona per on flueix el riu Morava. Al seu voltant es troben muntanyes sense massa importància, com Ovčar (985 m), Jelica (929 m), Kablar (885 m) i Vujan (857 m). Es troben en una zona boscosa annexa a la ciutat que és útil sobretot per l'agricultura, amb una important riquesa de flora.
L'àrea total de la ciutat i els seus voltants s'estén per 636 km², i el municipi comprèn un total de 58 localitats.

## Història

En l'escut d'armes de Cacak figuren dos anys: en primer lloc està 1408, quan la ciutat es va registrar per primera vegada (com Gradac), i la segona és de 1815, l'any del Segon Aixecament Serbi, quan es va lliurar la batalla del turó de Ljubic. Aquesta batalla és famosa per l'heroica victòria de les tropes sèrbies que van derrotar a un exèrcit otomà compost per 60.000 homes, dues vegades més que els serbis. L'església del centre de Cacak va ser construïda al segle xii per Stracimir, germà d'Esteve Nemanja. També es va construir una mesquita, a més d'una altra església al segle xix.
El 1941 la ciutat va esdevenir el centre d'un conflicte entre partisans i xètniks. Durant la Segona Guerra Mundial les autoritats de l'ocupació alemanya van realitzar matances entre la població civil i els béns econòmics de la ciutat van ser espoliats. El 4 de desembre de 1944 Cacak va ser alliberada per les tropes aliades de l'Exèrcit Roig i la guerrilla partisana. A partir de 1945 va començar la recuperació de la ciutat, integrada en el sistema econòmic de la República Democràtica Federal de Iugoslàvia.

## Economia

Cacak és la seu del Čačanska Banka, un banc que opera principalment a l'oest i al centre de Sèrbia, amb cotització a la Borsa de Belgrad. La ciutat, des del moment en què es va començar a desenvolupar la iniciativa privada, ha experimentat un important desenvolupament econòmic, confirmant-se com el centre econòmic del districte de Moravica.

## Ciutats agermanades

* Brezno, Eslovàquia

## Referències

* Municipalities of Sèrbia, 2006. Statistical Office of the Republic of Sèrbia.
* Google Finances. Cacanska Banka.

## Enllaços externs

* Web oficial de la ciutat
# 1496
## Esdeveniments
### Resta del món

* Arribada a Santo Domingo de descobridors espanyols.
* Primera descripció de la planta del tabac.

## Naixements
### Resta del món

* 18 de març, Palau de Richmond, Anglaterra: Maria Tudor, princesa anglesa i reina de França (1514-1515) (m. 1533).

## Referències

* ↑ «Mary Tudor» (en anglès). Encyclopaedia Britannica, 26-02-2020. [Consulta: març 2020].
# 1140

El 1140 (MCXL) fou un any comú començat en dilluns del calendari julià.

## Esdeveniments

* Condemna formal de Pere Abelard
* Decret de Gracià, recopilació de dret
* L'emperador romà d'Orient, Joan II Comnè, fracassa en el seu setge de la plaça forta danixmendita de Neocesarea, però torna a sotmetre la regió de Trebisonda a l'autoritat imperial.

## Referències

* ↑ Treadgold, 1997, p. 634.

## Bibliografia

* Treadgold, W. T. A History of the Byzantine State and Society (en anglès). Stanford University Press, 1997. ISBN 0-804-72630-2.
# Rumina decollata

Rumina decollata és una espècie de gastròpode eupulmonat terrestre de la família Subulinidae, depredador i de mida mitjana. És una espècie europea que s'ha introduït en altres llocs del món. La conquilla, en forma de con truncat allargat, és el seu tret més característic. Inicialment té forma cònica, per bé que quan l'animal amida uns 40 mm de longitud, en arribar a la maduresa, perd l'extrem final de la conquilla.

## Distribució

Aquesta espècie és originària de la Mediterrània, excloent-ne el sud-est. Es va introduir a Israel i a Egipte des de l'època romana. S'ha introduït a Amèrica del Nord, incloent Phoenix i Glendale (Arizona) i altres àrees com a agent de control biològic, amb l'esperança de controlar les poblacions d'Helix aspersa.

## Història natural

Rumina decollata tolera la sequera i el fred, durant els quals es colguen profundament a terra. Són més actius durant la nit i quan plou.
Rumina decollata és un depredador voraç: s'alimenta d'altres caragols, inclosos els llimacs, i de les seves postes. També pot alimentar-se de vegetals, però el dany que causa a les plantes es considera de poca importància, si tenim present el benefici de la depredació altres espècies de caragols, que poden fer molt de mal en conreus i jardins. Tanmateix, també consumeix gastròpodes terrestres i anèl·lids que no malmeten les plantes i que, en canvi, poden arribar a ser força beneficiosos.

## Referències

* 1 2 Mienis H. K. (2003). "A new colony of Rumina saharica discovered in Israel". Tentacle 11: 11-12.
* ↑ Commonwealth of Australia. 2002 (April) Citrus Imports from the Arab Republic of Egypt. A Review Under Existing Import Conditions for Citrus from Israel Arxivat 2009-01-09 a Wayback Machine.. Agriculture, Fisheries and Forestry, Australia. Caption: Gastropods, page 12 and Appendix 2.

## Enllaços externs

* «snail-eating snails of Florida. Gastropoda» (en anglès). Featured Creatures. [Consulta: 19 juny 2013].